La Val de Carlos

La Val de Carlos (Valcarlos en castellano; Luzaide en basco) ye un municipio de Navarra situato en Auñamendi. La suya población ye de 423 habitants(2006), en una superficie de 44,66 km² con una densidat de población de 9,47 hab/km².

 Toponimia 
En lo libro Cronica de los Conquiridores s'escribe Vall de Karles cuan parlan de la Batalla de Roncesvals:

Por lo que pareix lo nombre en luengas romances bien de como se clama lo puesto en la literatura epica, pus lo ciclo carolinchio estió muito celebre en la Edat Meya, como tamién debioron estar celebres Roncesvals y la Val de Carlos como puntos de lo Camín de Sant Chaime que seguiban los franceses, occitans y gascons.

D'alcuerdo con una tendencia de lo navarro-aragonés, la preposición que bi ha en meyo se deixa de dicir (y s'entiende por contexto), orichinando lo toponimo oficial en castellano, Valcarlos.

 Idioma basco 
Hue lo día o 65% d'habitants d'ista localidad son euskalduns u bascoparlants.

Seguntes o filologo Koldo Zuazo o dialecto de l'idioma basco parlato en Luzaide es o dialecto labortán u navarro-labortán (La Val de Carlos ye una d'as tres localidaz a on se parla ixe dialecto en l'Alta Navarra, as atras dos son Zugarramurdi y Urdazubi). Isto se debe a que a localidat de Luzaide encara que fa parti de l'Alta Navarra se troba a o norte d'o Puerto de Roncesvals (en a versant norte d'os Pireneus), en una val que cheograficament prencipia en La Val de Carlos y s'estendilla practicamente dica as puertas d'a ciudat de Sant Chuan Piet de Puerto, ya en Ultrapuertos u a Baixa Navarra. Ista razón cheografica fa que os habitants de La Val de Carlos haigan tenito una estreita relación con os suyos vecins baixo-navarros y Francia, mas que mas con os d'a localidat baixo-navarra d'Arnegi, mas amanata a Luzaide que a localidat alto-navarra d'Orreaga-Roncesvals.

 Demografía 

 Luzaidetarras famosos 
 Juan Etxamendi (1792-1879), bertsolari.
 Enrike Zubiri "Manezaundi" (1867-1943), escritor en idioma basco.
 Fernando Arretxe (1961-), ex-pelotari profesional de man.
 Iker Arretxe (1985-), pelotari profesional de mano, fillo de Fernando Arretxe.

 Se veiga tamién 
Lista de municipios de Navarra

Categoría:Localidaz de Navarra